Saksa tuuraentusiastid on püüdnud kokku võtta andmeid  viimaste atlandi tuurade esinemise kohta Euroopa rannikuvetes. 1980-1990-ndail aastail püüdsid kõige rohkem tuurasid hollandi kalurid. 90-ndate algusest on teada 10 kindlat atlandi tuura püüdmise juhtu Põhjamerest. Et nende seas oli ka väikesi, alla meetri pikkusi isendeid, tundub, et mõni koelmu võib olla säilinud ka Põhjamere rannikul. Lisaks on seal üle 20 korra registreeritud määramata liiki tuurlaste püüki, mõni neist kaladest võis olla ehtne atlandi tuur. Arvatavasti on aga olnud tegemist  kalakasvandustest pärinevate sissetoodud liikidega.